KOSKETUSKOHTA
Kosketuskohta - Charles Stanley
Jaamme ilosanomaa koko maailmaan.
Me kaikki teemme virheitä.
Olin pitkään suhteessa, -
jonka tiesin olevan Jumalan tahdon vastainen.
Riuduin suhteessa ja olin onneton, koska en osannut päästää irti.
Piti myöntää, etten enää jaksanut, ja luovuttaa suhde Herralle.
Selvisin niin monista päivistä vain tri Stanleyn avulla.
Monesti istuin kuuntelemaan saman opetuksen monta kertaa.
En aina ymmärtänyt heti kaikkea, joten kuuntelin saman uudestaan.
Sain kokea hyviä asioita, kun antauduin täysin Jumalalle.
Olin pyytänyt Häneltä ympärilleni vahvoja uskovia naisia, -
jotka hyväksyisivät minut sellaisena kuin olen.
On kuitenkin oltava valmis töihin.
Ei voi vain istua paikoillaan ja odottaa, että Jumala parantaa.
Parantumiseen pitää itse osallistua.
Suhteemme Lindseyn kanssa alkoi muutama vuosi sitten.
Jokin hänessä muistutti minua itsestäni.
Hänkin on yksinhuoltajaäiti. Moni jää siinä tilanteessa yksin.
Tuki on tärkeää nuorelle äidille.
Vaikeista ajoista selviää, jos on hyvä tukijärjestelmä.
Päätin olla Lindseyn tukena.
Minulta tuki oli puuttunut. Tiesin, mitä ongelmia siitä seurasi.
En haluaisi muiden kokevan samaa.
Eteemme tulee joka päivä vuoria ja haasteita, -
mutta emme kohtaa niitä yksin.
Vaikutuspiirimme Uskovan vaikutus, 2. osa
Mikä on elämäsi tarkoitus? Ihmettelet ehkä, mitä tarkoitan.
Onko elämäsi tarkoitus vain nauttia elämästä?
Tai kohdella hyvin muita ihmisiä? Ehkä sinulla on jokin elämäntehtävä.
Ehkä tarkoitus on vain selviytyä.
Ehkä joka ikinen päivä tuntuu sinusta niin vaikealta, -
että elämäsi tarkoitus on selvitä päivä ja viikko kerrallaan.
Tai ehkä sinulla on tavoitteita, jotka haluaisit saavuttaa.
Tai ehkä tarkoituksesi on täyttää Jumalan tarkoitus elämällesi.
On surullista, että moni elää elämäänsä ilman tarkoitusta.
He tietävät elämänsä tarkoituksen päivä, viikko ja vuosi kerrallaan, -
mutta syvempi tarkoitus puuttuu.
Jos heiltä kysyisi, miksi he elävät, vastaukset olisivat monenlaisia, -
mutta ainoastaan Jumalan lapsi, -
joka ymmärtää kristityn elämää, elämää ja Jumalan suunnitelmia, -
sanoisi elävänsä toteuttaakseen Jumalan suunnitelman elämässään.
Ajatellaan vaikka, miten paljon Jumala on panostanut elämääsi, -
antanut taitoja, kykyjä ja lahjoja.
Hän panosti sinuun tehdäkseen jotakin sinussa ja sinun kauttasi, -
saavuttaakseen jotakin suhteessanne.
Jumalalla on suunnitelma ja tarkoitus jokaisen ihmisen varalle.
Kun se selviää meille, elämämme tarkoitus kirkastuu äkkiä.
Silloin et tuhlaa aikaasi, voimavarojasi tai rahojasi.
Alat elää päämäärätietoisesti.
Jotkut elävät hyvin passiivisesti ja tekevät vähän mitä milloinkin.
Heidän elämänsä on aika suppeaa. Vaikka he matkustaisivat laajasti, -
he saavat aikaan vain vähän asioita, joilla on mitään pysyvää arvoa.
Haluan puhua tässä opetuksessa vaikutuspiiristämme.
Me kaikki vaikutamme muihin. Kaikilla meillä on vaikutusvaltaa.
Monet haluavat tehdä muihin vaikutuksen omilla teoillaan, -
mutta Jumala haluaa, että vaikutamme muihin vahvasti.
Ottakaa esille Matt. 5, koska siellä Jeesus tekee asian hyvin selväksi.
Hän kertoo, miten meidän tulee elää.
Hän aloittaa jakeesta Matt. 5:13.
Tämä on toinen osa kaksiosaisesta opetussarjasta Uskovan vaikutus.
Puhuimme pysyvän vaikutuksen jättämisestä ja nyt vaikutuspiiristä:
Miten kauas vaikutuksemme ulottuu ja miten se leviää sinne asti?
Jeesus siis sanoo Matt. 5:13:ssa:
"Te olette maan suola; -
mutta jos suola käy mauttomaksi, millä se saadaan suolaiseksi?
Se ei enää kelpaa mihinkään muuhun -
kuin pois heitettäväksi ja ihmisten tallattavaksi.
Te olette maailman valkeus.
Ei voi ylhäällä vuorella oleva kaupunki olla kätkössä; -
eikä lamppua sytytetä ja panna vakan alle, -
vaan lampunjalkaan, ja niin se loistaa kaikille huoneessa oleville.
Niin loistakoon teidän valonne ihmisten edessä, että he näkisivät -
teidän hyvät tekonne ja ylistäisivät teidän Isäänne, joka on taivaissa."
Se on selkeä tehtävänanto: "Te olette maan suola."
"Te olette maailman valkeus." Se ei ole pelkkä ehdotus.
Jokainen uskova on maan suola ja maailman valkeus. Ajatelkaapa.
Meidän pitää vaikuttaa muihin, niin kuin suola vaikuttaa.
Suola maustaa ja säilöö. Se tunkeutuu läpi ja leviää.
Se vaikuttaa jokaiseen asiaan, mihin sitä laitetaan.
Suola voi menettää voimansa vain epäpuhtauksien vuoksi.
Kun suolaa kerättiin merivedestä, sen mukana kertyi usein hiekkaa.
Suolasta tuli mautonta, ja se heitettiin teille tallattavaksi.
Vain epäpuhtaudet pilaavat suolan.
Suolaisuutemme ja vaikutuksemme vähenevät vain sitä kautta, -
että elämässämme on jotakin, mikä ei siihen kuulu.
Elämässämme oleva synti on kuin suolassa oleva epäpuhtaus.
Tulemme mauttomiksi ja voimattomiksi emmekä pysty vaikuttamaan muihin.
Olemme myös maailman valkeus. Maailmassa ollessaan Jeesus oli valo.
Sitten Hän meni Isän luo ja sanoo meille nyt: Te olette maailman valo.
Herra Jeesus Kristus asuu siis aivan jokaisen uskovan sisällä.
Me olemme maailman valkeus. Hän sanoo: Olette Kristuksen ruumis.
Emme itse ole se valo, vaan heijastamme Häntä.
Kuussakaan ei itsessään ole valoa, vaan se heijastaa auringon valoa.
Mekin heijastamme Jeesuksen valoa. Hän asuu sisällämme.
Puheemme, käytöksemme ja luonteemme -
heijastavat meissä elävää Kristusta. Siksi olemme maailman valkeus.
Valo paljastaa asiat ja ajaa pois pimeyden.
Se osoittaa tietä polulla ja varoittaa lähestyvistä vaaroista.
Valollemme voi käydä samoin kuin suolan esimerkissä, -
jos synti pääsee elämäämme.
Synti nimittäin heikentää valonsäteitä.
Synti on kuin noki lyhdyn kuvussa.
Mitä enemmän siinä on nokea, sitä vähemmän valoa näkyy.
Synti ei sovi uskovalle, koska se vähentää vaikutusvaltaamme.
Jeesus sanoo: Olette suola ja valo.
Meidän tulee siis vaikuttaa muiden ihmisten elämään.
Niin moni ihminen haluaa elää helppoa elämää omissa oloissaan.
He eivät halua miettiä liikoja.
Heitä kiinnostavat omat tarpeet ja halut: syömiset, juomiset ja menot.
Sellainen elämä on kapea-alaista, vaikka matkustaisikin laajasti, -
sillä mieli, henki, sielu ja sisin olemus jäävät suppeaksi.
He elävät ihmisten parissa, mutta he eivät välitä jättää vaikutusta.
He elävät, kuten itse haluavat.
Niin kauan kuin kaikki sujuu hyvin, muiden asiat eivät heitä kiinnosta.
Heidän elämällään ei ole merkitystä.
Jeesus sanoi, että olemme suola. Hän ei vain ehdottanut sitä.
Meidän on vaikutettava muihin.
Ihmisten elämien tulee muuttua paremmiksi meidän kauttamme.
Kun Jeesus elää meidän kauttamme, -
se vaikuttaa ihmisiin ympärillämme.
Vanhempi voi esimerkiksi opettaa lapselleen tiettyjä periaatteita, -
jotta lapsi oppisi kunnioittamaan Jumalaa.
Tämä koskee uskovia ihmisiä, niitä, joille Jeesus sanoi:
Te olette maan suola ja maailman valo. Esitän teille kysymyksen:
Kenen elämään vaikutat omalla elämälläsi?
Kenen elämään käytät hengellistä vaikutusvaltaa myönteisellä tavalla?
Miten jonkun elämä muuttuu, koska hän tapasi sinut tai tuntee sinut, -
koska hän katsoo, kuuntelee ja tarkkailee sinua?
Miten ihmisten elämä muuttuu sen ansiosta, että olet elossa -
ja he elävät sinun ympärilläsi?
Mieti sitten, kuka käyttää vaikutusvaltaa sinun elämääsi.
Millaisia ovat heidän puheensa, käytöksensä ja luonteensa?
Kenelle olet antanut luvan vaikuttaa itseesi ja elämääsi?
Kuka vaikuttaa elämääsi ja onko vaikutus hyvä vai paha?
Vaikuttaako joku sinuun niin, että joudut kauemmaksi Jumalasta -
vai viekö hän lähemmäs Jumalaa?
Herättääkö hän sinussa syvemmän kaipauksen Jumalaa kohtaan?
Millainen vaikutus meillä on ja miten muut vaikuttavat meihin?
Jeesus ei tarkoittanut, -
että olemme suolaa ja valoa, jotka pysyvät omassa astiassaan.
Sen sijaan meillä on vaikutuspiiri.
Voi ajatella vaikkapa, että seisoo järven rannalla.
Jos heittää pienen kiven veteen, mitä tapahtuu?
Kuuluu pieni molskahdus, ja sitten paikasta leviää renkaita, aaltoja.
Ne laajenevat, kunnes taas on tyven.
Kiven koko vaikuttaa. Pieni kivi synnyttää muutaman aallon.
Isosta kivestä syntyy paljon aaltoja, ja ne leviävät kauas.
Millaista elämää Jeesus sitten tarkoitti meidän elävän?
Ei sellaista kuin hiekanmurunen. Synnyttääkö hiekanmurunen aaltoja?
Tuskin ollenkaan. Vain hieman.
Tyydytkö sellaiseen elämään, -
jonka jättämä aalto, vaikutus, on kuin hiekanmurusella?
Vai haluaisitko elämäsi vaikuttavan kuin tiiliskivi tai suuri kivi?
Vai haluatko elämäsi olevan kuin vuori, josta lähtee suuria aaltoja -
kuin tulva-aaltoina jonkun elämään?
Et varmastikaan halua elämää, jossa et vaikuta myönteisesti kehenkään.
Joku ei ehkä tiedä, -
miten laajasti hänen todistuksensa ja elämänsä vaikuttaa.
Esitän asian yksinkertaisemmin.
Kerron, miten pienistä aalloista voi alkaa tehdä suurempia.
Olet elänyt itseäsi varten, ja vaikutuspiirisi on silloin pieni.
Haluat sen ulottuvan kauemmaksi, -
niin että aaltojen koko kasvaa, kunnes niistä tulee tulva-aaltoja.
Et tavoita koko maailmaa, vaikka toki niinkin voi käydä.
Haluatko unohtaa pienet aallot ja alkaa tehdä suurempia?
Siihen on hyvin helppo keino. Jumala on tehnyt mahdolliseksi, -
että aivan jokainen meistä voi vaikuttaa omalla elämällään -
paljon laajemmin ja suurempina renkaina, kuin ikinä uskoisikaan.
Esimerkiksi rukous: Uskotko, että Jumala vastaa rukouksiin? Uskot.
Uskotko, että rukouksesi voi koskettaa jotakuta, -
olipa tämä missä tahansa? Uskot.
Uskotko siis, että kun puhut Jumalalle, Hän kuulee rukouksesi, -
vastaa rukoukseen ja vaikuttaa jonkun toisen elämään? Uskot.
Kuinka kauas voivat siis aaltosi ja vaikutuspiirisi renkaat ulottua?
Maan ääriin. Kun olet polvillasi, voit tavoittaa maan ääret.
Voit tavoittaa maan kaukaiset ääret olohuoneessasi, makuuhuoneessasi, -
missä ikinä sitten rukoiletkin, ja muuttaa jonkun ihmisen elämää.
Haluatko vaikuttaa elämäsi kautta toisten elämään voimakkaasti?
Ryhdy sitten tekemään sitä, -
minkä tiedät varmasti vaikuttavan jonkun elämään voimakkaasti:
Puhu Kaikkivaltiaalle Jumalalle, joka muuttaa ihmisen elämän.
Sitten on puhuttu sana.
Ihmisten elämään voi usein vaikuttaa ihan vain parilla sanalla.
Voit vaikkapa mennä jonkun luo, -
joka on masentunut, alamaissa ja epätoivoinen tilanteensa suhteen.
Sitten sanot hänelle: "Olet minulle rakas ja tärkeä.
Tiedän, että sinulla on nyt vaikeaa, mutta minä rukoilen puolestasi.
Sinä selviät kyllä. Jumala auttaa sinua ja rohkaisee sinua.
Hän tietää tarpeesi ja täyttää ne varmasti, koska Hän rakastaa sinua."
Ehkä ajattelet, ettei sanoillasi voi olla niin suurta merkitystä.
Kuvittele itsesi heidän asemaansa: Olet alamaissa. Rahat eivät riitä.
Mies on lähtenyt. Vaimo on lähtenyt. Et tiedä yhtään, mitä tehdä.
Sitten joku sanoo ne sanat sinulle.
Sanoilla on vaikutusta.
Joskus pari sanaa riittää, joskus niitä ehkä tarvitaan enemmän.
Joskus voi kertoa opetuksesta, jonka on itse kuullut, ja se auttaa.
Haluatko vaikuttaa ihmisiin? Ajattele tätä.
Kun menet sunnuntaisin uskovien yhteyteen seurakuntaasi -
ja annat Herran Jeesuksen palvelutyöhön siinä seurakunnassa, -
todistuksesi leviää, eikä sen laajuutta pysty mittaamaan.
Se leviää kauemmas kuin ymmärrät.
Todistuksesi vaikuttaa johonkuhun, -
jonka kautta evankeliumi leviää paikkoihin, joihin et itse pääse.
Älä aliarvioi vaikutuspiirisi laajuutta vaikkapa työpaikallasi.
Jos tavoitteesi on tuoda kunniaa Jumalalle, olet suolana ja valona.
Jumala ei odota kaikilta samaa. Useimpia taitoja minulla ei ole.
Muilla on, ja he voivat toimia Jumalan kunniaksi ja vaikuttaa.
Maailma ei ehkä tunne nimeäsi, mutta Jumala tuntee sinut.
Jumala tietää, mitä sinä teet.
Olet suolana ja valona siellä, missä Jumala haluaa.
Kristittyjen kautta pimeys pakenee tuhansien ihmisten elämästä.
Etsijöitä tulee olemaan miljoonia.
He janoavat Jumalaa ja haluavat tuntea Jeesuksen Vapahtajanaan.
Maailmassa janotaan Jumalaa sydänsurujen, ongelmien, kipujen, -
kärsimysten, köyhyyden, sairauksien ja tautien vuoksi.
Evankeliumille ollaan avoimempia, -
eli meillä on ennennäkemätön tilaisuus olla suolana ja valona.
Mistä voit aloittaa? Kodistasi.
Sinulla on taitosi ja lahjasi.
Jumala odottaa ja on tarkoittanut sen niin, -
että vaikutuspiirisi laajuus on suhteessa siihen, -
miten paljon olet saanut taitoja, kykyjä, lahjoja ja mahdollisuuksia.
Joidenkin vaikutuspiiri on suurempi.
Kun lahjoja ja taitoja on enemmän, sitä suurempi on myös vastuu.
Ajattelen usein myös sitä, -
miten erityisesti äidit miettivät, voivatko he vaikuttaa mitenkään.
He laittavat astiat ja vaatteet pesukoneisiin, -
he siivoavat ja huolehtivat kodista ja joskus käyvät myös töissä.
Alan tietysti ajatella omaa äitiäni.
En osaa edes kuvailla äitini vaikutusta elämääni.
Hän todella vaikutti elämääni, niin kuin ei kukaan toinen.
Hän kävi koulua vain 6. luokalle, joten tietoa hän ei opettanut.
Mutta se, mitä näin ja tunsin, -
vaikutti elämääni loppuiäksi.
Hän työskenteli tekstiilitehtaassa ja ansaitsi viikossa 9,10 dollaria.
Meillä oli vaatteita. Jääkaapista löytyi aina vähän ruokaa.
Maailma ei tunne Rebeccaa, mutta minä tunnen hänet.
Hän vaikutti elämääni niin paljon, -
ettei olisi käynyt mielessänikään olla tottelematon Jumalaa kohtaan -
tai olla seuraamatta Hänen tahtoaan. Näin äitini elävän sillä tavoin.
Kun hänellä ei ollut mitään, -
hän oli uskollinen, lojaali ja kuuliainen elävää Jumalaa kohtaan.
Joka ilta hän polvistui viereeni ja rukoili kanssani.
Hän ei opettanut rukoilemaan puhumalla, vaan olemalla vierelläni.
Se oli lapsena. Vartuin hieman ja palasin collegesta kotiin.
Ennen nukkumaanmenoa äiti tuli taas polvilleen viereeni.
Hän puhui Jumalalle ja kutsui nimeäni. Voin yhä kuulla nimeni.
On sivuseikka, kuka tuntee Rebeccan.
Tärkeää on, että hän oli yksi äiti, työssäkäyvä äiti.
Nykyajan nimitys on yh-äiti, mutta ei nimikään ole olennaista.
Olennaista on hänen vaikutuksensa: suola ja valo.
Se ei ole valinta, vaan käsky.
Mistä sitten voi tietää, -
miten kauas oma vaikutuspiiri ulottuu?
Et ikinä saa sitä selville, eikä edes ole sinun asiasi tietää.
Laskemme mielellämme asioita ja kirjaamme ylös voittoja.
Raamattu ei opeta mitään sellaista.
Keskitytään mieluummin elämään ja annetaan Hänen elää kauttamme.
Hän hoitaa laskemisen. Ethän sinä osaisi edes laskeakaan.
Miten lasket vaikutuksesi muiden elämään? Eivät he sitä ikinä kerro.
He eivät ehkä edes ymmärrä sitä, ennen kuin myöhemmin elämässään.
Älä jätä käyttämättä etuoikeuttasi joka päivä -
antaa Jeesuksen, Jumalan Pojan, -
elää elämäänsä sinussa ja sinun kauttasi niin, -
että kohtaamasi ihmiset haluavat tietää voimasi lähteen, -
elämäsi valon, sielusi veden, sydämesi ilon -
ja rauhan ja levollisuuden, jotka valloittavat sinut joka päivä.
Sitä Hän meitä pyytää, että olemme suolana ja valona.
Kysymys kuuluu: Miten kuvaisit suolasi voimakkuutta?
Miten kuvaisit valosi kirkkautta? Onko elämässäsi asioita, -
jotka tekevät suolastasi epäpuhdasta ja heikentävät todistustasi?
Himmentääkö jokin valoasi ja huonontaa todistustasi?
Puhdista sitten epäpuhtaudet. Pyydä Häntä puhdistamaan elämäsi, -
niin että lankasi palaa kirkkaasti ja suolasi on voimakasta ja vahvaa.
Anna Hänen päättää piirisi laajuus.
Älä yritä laskea tai mitata. Se on täysin mahdotonta.
Se mitataan täysin vasta tuomiolla, kun teemme tilin elämästämme.
Tulemme varmasti järkyttymään.
Ehkä järkytymme mahdollisuuksista, jotka jätimme käyttämättä.
Ehkä yllätymme mahdollisuuksista, jotka hyödynsimme.
Tilinteon päivä koittaa vielä.
Et halua seistä elämäsi päätyttyä Jumalan Pojan Jeesuksen edessä, -
joka antoi henkensä puolestasi ristillä, koska Hän rakasti sinua, -
ja huomata, että elämäsi aikana hukkasit mahtavimman tilaisuuden, -
minkä kukaan on ikinä saanut:
Todistaa yhdelle, monelle tai suurille joukoille siitä, -
kuka Jeesus Kristus on.
Sinä olet suola ja valo. Kysymys kuuluu:
Saako Hän tehdä sinusta niin suolaisen ja kirkkaan, -
että vaikutuspiirisi laajuus ylittää unelmasi ja mielikuvituksesi?
Isä, olemme niin kiitollisia.
Annoit meille niin yksinkertaisen sanoman suolasta ja valosta.
Jokainen voi sen jotenkin ymmärtää.
Pyydän, että Pyhä Henki upottaa tämän opetuksen niin syvälle, -
että alamme jo tänään huomata herkemmin ympärillämme olevat -
ja huomenna töissäkin muistamme, että haluat elää kauttamme, -
niin että puhtain sydämin odottaisimme innoissamme -
saavamme nähdä, mitä teet meissä ja meidän kauttamme muissa.
Ei vain tänään tai huomenna -
vaan loppuelämämme ajan ja koko ikuisuuden. Jeesuksen nimessä.
Aamen.
Jos ohjelmamme on siunannut sinua, käy verkkosivuillamme: intouch.org.
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Katri Filppu